ግብፅ የኢትዮጵያን ህዝብ የመልማት መብት ተቃውማ አትነሳም – ፕሬዚዳንት ኤል ሲሲ
 በግብፅ ጉብኝት እያደረጉ ያሉት የኢትዮጵያ ኦርቶዶክስ ተዋህዶ ቤተክርስቲያን ፓትሪያርክ ብፁዕ ወቅዱስ አቡነ ማትያስ ዛሬ ከአገሪቱ ፕሬዚዳንት አብዱል ፋታህ ኤል ሲሲ ጋር ተገናኝተው ተወያይተዋል።በዚህም ወቅት ፕሬዚዳንት ኤል ሲሲ አገራቸው የኢትዮጵያን ህዝብ የመልማት መብት ተቃውማ መነሳት እንደማትችል ነው የተናገሩት።የኢትዮጵያን የመልማት ህልም እውን እንደሚሆን ተስፋቸውን የገለፁት ፕሬዚዳንቱ፥ በኢትዮጵያና በግብፅ መካከል ያለው ግኑኝነት የበለጠ እንዲጠናከር ነው ጥሪ ያቀረቡት።ብፁዕ ወቅዱስ አቡነ ማትያስ በበኩላቸው ጠንካራ ታሪካዊ መሰረት ያለው የሁለቱ አገራት ግኑኝነት በአባይ ወንዝ ምክንያት ለዘላለም እንደሚኖር ነው የተናገሩት።በቅርቡ የኢትዮጵያ የህዘብ ዲፕሎማሲ ልዑክ በካይሮ ጉብኝት በማድረግ ከተለያዩ የህብረተሰብ ክፍሎች ጋር በሁለቱ አገራት ግኑኝነት ዙሪያ ተወያይቶ መመለሱ አይዘነጋም።የግብፅ ፕሬዚዳንት አብዱል ፋታህ ኤልሲሲም በቅርቡ በኢትዮጵያ ጉብኝት ያደርጋሉ ተብሎ ይጠበቃል። (ኤፍ.ቢ.ሲ)